
10 DR.31.3.2006 

 

mengikut piawaian antarabangsa.  Kualiti ahli akademik akan dipertingkatkan merangkumi 
ketokohan, kepakaran dan komitmen.   

Negara menyasarkan 60% daripada jumlah tenaga akademik memiliki ijazah 
doktor falsafah menjelang tahun 2010.  Bagi memperkukuhkan keupayaan pendidikan di 
universiti tempatan, jalinan kerjasama dengan institusi terkemuka antarabangsa dan juga 
swasta akan dilaksanakan. Institusi pengajian tertiary juga hendaklah meneliti kursus-
kursus yang ditawarkan sejajar dengan keperluan semasa sumber manusia.   

Tuan Yang di-Pertua, kerajaan amat komited untuk meningkatkan keupayaan 
R&amp;D, keupayaan saintifik dan keupayaan inovasi.  Negara tidak mungkin menjadi negara 
maju tanpa kapasiti sains dan teknologi yang ketara. Perbelanjaan sektor awam bagi aktiviti 
R&amp;D diperuntukkan RM3.9 bilion ditingkatkan dua kali ganda berbanding peruntukan dalam 
Rancangan Malaysia Kelapan.  Kerajaan akan terus berusaha, berusaha untuk mencapai 
sasaran perbelanjaan R&amp;D negara sebanyak 1.5% daripada KDNK menjelang tahun 2010.  
Pendidikan asas bagi maksud memperkembangkan dan mendalami ilmu akan digalakkan. 
Bagi meningkatkan impak daripada perbelanjaan R&amp;D, kita akan menyenaraikan fokus 
utama dan menyepadukan usaha R&amp;D serta member perhatian yang lebih terhadap pen 
komersial an penemuan R&amp;D.   

Sehubungan ini kerajaan akan memperkenalkan tabung sains dan tabung “tekno” 
bagi mempermudah akses kepada sumber kewangan. Tumpuan akan diberi untuk 
mengeluarkan lebih ramai penyelidik saintis dan jurutera RSE dengan meletakkan sasaran 
50 RSE bagi setiap 10,000 tenaga kerja menjelang tahun 2010.  Bagi mencapai sasaran ini, 
Program Pembangunan Sumber Manusia (S&amp;T) berjumlah RM500 juta akan ditubuhkan.  
Sebagai langkah permulaan, program brain gain, program untuk melibatkan atau menarik 
ke Malaysia para penyelidik saintis dan jurutera yang cemerlang termasuk warganegara 
Malaysia di luar bandar akan dipergiatkan.   

Masyarakat berminda kelas pertama adalah masyarakat yang berpengetahuan, 
mampu berdaya saing, berbudaya kerja, cemerlang, berintegriti dan memiliki kekuatan 
moral.  Masyarakat tersebut juga tahu menghayati dan menghargai budaya kesenian dan 
warisan serta sejarah negara, bangsa dan agamanya.  Identiti nasionalnya kekal terserlah 
melalui pembinaan jati diri yang kukuh dan tidak mudah dihanyutkan oleh arus globalisasi.  
Prinsip-prinsip kepercayaan kepada Tuhan dan kesetiaan Raja dan negara sentiasa 
dijunjung.   

Sama ada Islam Hadhari yang menekankan kepada pegangan prinsip-prinsip 
berasaskan nilai universal yang luhur akan diterapkan.  Penglibatan langsung rakyat dalam 
aktiviti budaya, kesenian dan warisan akan turut menyumbang kepada pembangunan insan 
dan yang holistik di samping membantu mengukuhkan perpaduan negara.  Kerajaan akan 
berusaha meningkatkan kesedaran rakyat mengenai peranan budaya, kesenian dan 
warisan dalam kehidupan harian di samping mempromosikan industri budaya dan kesenian 
negara.   

Tuan Yang di-Pertua, belia merupakan aset sumber yang berharga, sumber 
negara yang berharga.  Merekalah yang akan mewarisi pimpinan untuk meneruskan hala 
tuju negara.  Rancangan yang digubal ini, misi nasional dan wawasan 2020 adalah satu 
persiapan untuk diwariskan kepada mereka, generasi muda yang ada sekarang.  Aspirasi 
para belia dan penghayatan mereka terhadap misi nasional bagi mencapai wawasan 2020 
perlu dipupuk.   

Bakat kepimpinan mereka perlu diasuh dan diasah, mereka harus dibawa bersama 
dan usaha pembangunan negara di peringkat perancangan kepimpinan dan pelaksanaan.  
Kepimpinan belia dan pertubuhan belia haruslah memenuhi cita rasa belia, badan-badan 
belia hendaklah menjadi forum bagi para belia menyuarakan aspirasi generasi mereka.  
Untuk itu kepimpinan dan keanggotaan pertubuhan-pertubuhan belia sewajarnya 
diserahkan kepada generasi belia....  

[Tepuk] 

 



mengikut piawaian antarabangsa. Kualiti ahli akademik akan dipertingkatkan merangkumi ketokohan, kepakaran dan komitmen. Negara menyasarkan 60% daripada jumlah tenaga akademik memiliki ijazah doktor falsafah menjelang tahun 2010. Bagi memperkukuhkan keupayaan pendidikan di universiti tempatan, jalinan kerjasama dengan institusi terkemuka antarabangsa dan juga swasta akan dilaksanakan. Institusi pengajian tertiary juga hendaklah meneliti kursus- kursus yang ditawarkan sejajar dengan keperluan semasa sumber manusia. Tuan Yang di-Pertua, kerajaan amat komited untuk meningkatkan keupayaan R&D, keupayaan saintifik dan keupayaan inovasi. Negara tidak mungkin menjadi negara maju tanpa kapasiti sains dan teknologi yang ketara. Perbelanjaan sektor awam bagi aktiviti R&D diperuntukkan RM3.9 bilion ditingkatkan dua kali ganda berbanding peruntukan dalam Rancangan Malaysia Kelapan. Kerajaan akan terus berusaha, berusaha untuk mencapai sasaran perbelanjaan R&D negara sebanyak 1.5% daripada KDNK menjelang tahun 2010. Pendidikan asas bagi maksud memperkembangkan dan mendalami ilmu akan digalakkan. Bagi meningkatkan impak daripada perbelanjaan R&D, kita akan menyenaraikan fokus utama dan menyepadukan usaha R&D serta member perhatian yang lebih terhadap pen komersial an penemuan R&D. Sehubungan ini kerajaan akan memperkenalkan tabung sains dan tabung "tekno" bagi mempermudah akses kepada sumber kewangan. Tumpuan akan diberi untuk mengeluarkan lebih ramai penyelidik saintis dan jurutera RSE dengan meletakkan sasaran 50 RSE bagi setiap 10,000 tenaga kerja menjelang tahun 2010. Bagi mencapai sasaran ini, Program Pembangunan Sumber Manusia (S&T) berjumlah RM500 juta akan ditubuhkan. Sebagai langkah permulaan, program brain gain, program untuk melibatkan atau menarik ke Malaysia para penyelidik saintis dan jurutera yang cemerlang termasuk warganegara Malaysia di luar bandar akan dipergiatkan. Masyarakat berminda kelas pertama adalah masyarakat yang berpengetahuan, mampu berdaya saing, berbudaya kerja, cemerlang, berintegriti dan memiliki kekuatan moral. Masyarakat tersebut juga tahu menghayati dan menghargai budaya kesenian dan warisan serta sejarah negara, bangsa dan agamanya. Identiti nasionalnya kekal terserlah melalui pembinaan jati diri yang kukuh dan tidak mudah dihanyutkan oleh arus globalisasi. Prinsip-prinsip kepercayaan kepada Tuhan dan kesetiaan Raja dan negara sentiasa dijunjung. Sama ada Islam Hadhari yang menekankan kepada pegangan prinsip-prinsip berasaskan nilai universal yang luhur akan diterapkan. Penglibatan langsung rakyat dalam aktiviti budaya, kesenian dan warisan akan turut menyumbang kepada pembangunan insan dan yang holistik di samping membantu mengukuhkan perpaduan negara. Kerajaan akan berusaha meningkatkan kesedaran rakyat mengenai peranan budaya, kesenian dan warisan dalam kehidupan harian di samping mempromosikan industri budaya dan kesenian negara. Tuan Yang di-Pertua, belia merupakan aset sumber yang berharga, sumber negara yang berharga. Merekalah yang akan mewarisi pimpinan untuk meneruskan hala tuju negara. Rancangan yang digubal ini, misi nasional dan wawasan 2020 adalah satu persiapan untuk diwariskan kepada mereka, generasi muda yang ada sekarang. Aspirasi para belia dan penghayatan mereka terhadap misi nasional bagi mencapai wawasan 2020 perlu dipupuk. Bakat kepimpinan mereka perlu diasuh dan diasah, mereka harus dibawa bersama dan usaha pembangunan negara di peringkat perancangan kepimpinan dan pelaksanaan. Kepimpinan belia dan pertubuhan belia haruslah memenuhi cita rasa belia, badan-badan belia hendaklah menjadi forum bagi para belia menyuarakan aspirasi generasi mereka. Untuk itu kepimpinan dan keanggotaan pertubuhan-pertubuhan belia sewajarnya diserahkan kepada generasi belia.... [Tepuk].